टुरिन (एएफपी) - जर्जियो चिलिनीया नेतृत्वय् युभेन्ट्सया कासामित मंगलवाः निसें व्यक्तिगत प्रशिक्षणय् कुहाँ वःगु दु । इटालीइ लिहाँ वये धुंकुम्ह क्रिस्टियानो रोनाल्डो धाःसा निवाःया क्वारेन्टाइनय् दु । क्लबया स्पोर्टस सेन्टरय् न्ह्याःगु व्यक्तिगत अभ्यासय् न्हापालाक चिलिनीनापं इटालीया डिफेन्डर लियोनार्डो बोनुची व आरोन राम्सीं ब्वति काःगु खः । युभेन्ट्सका कथ व्यक्तिगत प्रशिक्षणया झ्वलय् इटालीमा सरकार क्वछिया तःगु सकतां सावधानी नाला काइगु जुइ । प्रशिक्षक न्हयाय् न्हयः थुकिइ ब्वति काइपिं सकलें कासामितय् कोरोना भाइरस परिक्षण नं जूगु खः ।
